**H I R D E T M É N Y**

Celldömölk Város Önkormányzatának Képviselő-testülete a 196/2022. (IX. 14.) sz. ök. határozatával döntött a Celldömölk Város Önkormányzata Képviselő-testületének Celldömölk város településkép védelméről szóló 4/2019. (III. 28.) önkormányzati rendelete módosítási eljárásának megindításáról, az alábbi indokok alapján:

* A településkép védelméről szóló 2016. évi LXXIV. tv. 14. § (1) bekezdése értelmében a Helyi Építési Szabályzatban meglévő településképi követelményeket a továbbiakban nem lehet alkalmazni, ezért jogharmonizáció keretében, azok a Celldömölk Város Helyi Építési Szabályzatáról szóló 34/2006. (XI. 8.) önkormányzati rendeletben 2022. november 30-ával hatályon kívül helyezve, a településkép védelméről szóló rendeletbe kerülnek át, továbbá
* a lakások energetikai fejlesztése iránt megnövekedett igény alapján elvégzendő építési, szerelési munkák jelentős mértékű, utcáról is látható változásokat okoznak az épületek homlokzatán, tetőfelületén, ami kihatással van az utcaképre, ezért szükségessé vált az épületek tetőzetén, homlokzatán a műszaki berendezések elhelyezési módjának részletes szabályozása.

Fentiek alapján, Celldömölk Város Önkormányzata Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 23/2017. (XII. 21.) számú rendelete szerint, a minél szélesebb körű véleményezési partnerek bevonásának és a tervezett módosítással kapcsolatban megfogalmazott véleményük megfelelő dokumentálási rendszerének, továbbá az elfogadott rendelet nyilvánosságának biztosítása érdekében, a folyamatban lévő településképi rendelet-módosítás véleményezési dokumentációja, Celldömölk város honlapján ([www.celldomolk.hu](http://www.celldomolk.hu)), az Önkormányzat-menüpont alatt, a „Településképi rendelet módosítás” című tárhelyen elérhetővé vált.

 A véleményezés módja:

A tervezett módosítással kapcsolatban **felvilágosítás kérhető**, illetve a módosítási tervdokumentáció ügyfélfogadási időben **megtekinthető** a Celldömölki Városháza (9500 Celldömölk, Városháza tér 1.) 101-es számú irodájában.

A véleményeket a polgármester nevére címezve, a Celldömölki Közös Önkormányzati Hivatal részére (9500 Celldömölk, Városháza tér 1.). postai úton, illetve a hivatal@celldomolk.hu elektronikus levélcímre szíveskedjenek megküldeni.

 A lakossági fórum, **a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 165. §-ában foglalt szabályokat alkalmazva, elektronikus úton történik, a szakmai tájékoztató anyagnak a** [www.celldomolk.hu](http://www.celldomolk.hu) **honlapon történő – fentiek szerinti - közzétételével, azzal, hogy az észrevételeket és javaslatokat a közzétételtől számított 15 napon belül lehet megtenni elektronikus úton a hivatal@celldomolk.hu e-mail címre.**

 A vélemények benyújtási határideje: **2022. október 28. - 2022. november 11.**

# Jelen hirdetményt a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet, valamint Celldömölk Város Önkormányzata Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 23/2017. (XII.21.) önkormányzati rendelete alapján teszem közzé.

Együttműködésüket előre is köszönöm.

Celldömölk, 2022. október 27. Fehér László

 polgármester